**Päin seinää** on 26. joulukuuta 2014 ensi-iltansa saanut suomalainen draamaelokuva. Elokuvan on ohjannut ja käsikirjoittanut Antti Heikki Pesonen ja kuvannut Aarne Tapola. Pääosissa esiintyvät muun muassa Armi Toivanen, Eero Ritala, Mimosa Willamo ja Kai Lehtinen. Elokuvan on tuottanut Helsinki-filmi.

Elokuva palkittiin kahdella Jussilla parhaasta naissivuosasta (Mimosa Willamo) ja käsikirjoituksesta ja se sai Örebron Peace & Love elokuvafestivaaleilla palkinnon parhaasta käsikirjoituksesta.

Juoni
-----

Kun Takkua (Mimosa Willamo) uhkaa huostaanotto väkivaltaisen käytöksen vuoksi, alkavat asiat vyöryä lumipallon lailla. Tarmokas äiti Essi (Armi Toivanen) tekee kaikkensa pitääkseen tyttärensä luonaan, mutta kova elämä iskee kasvoihin kuin avokämmen. Kaiken lisäksi Takun opettaja Lasse (Eero Ritala) on Essin nuoruudentuttu ja edelleen ihastunut tähän. Lisäksi kuvioon ilmaantuu Takun isoisä Sakke (Kai Lehtinen), jonka apua Essi tarvitsee Takun pelastamiseen.

Näyttelijät
-----------

|  |  |  |
| --- | --- | --- |
|  Armi Toivanen  | … |  Essi Kurhinen
  |
|  Eero Ritala  | … |  Lasse 
  |
|  Mimosa Willamo  | … |  Takku Kurhinen
  |
|  Kai Lehtinen  | … |  Sakke
  |
|  Niina Koponen  | … |  Sara
  |
|  Max Ovaska  | … |  Andrei
  |
|  Mikko Kivinen  | … |  Pomo
  |
|  Sanna-Kaisa Palo  | … |  Käsityönopettaja
  |
|  Konsta Väliheikki  | … |  Astma-Mika
  |
|  Samir Homan  | … |  Hiljainen-Timo  |
|  Joonas Saartamo  | … |  Saken poika

  |
|  Jari Virman  | … |  Tuunaaja  |
|  Toni Harjajärvi  | … |  Essin veli  |

Tuotanto
--------

Vuonna 2012 elokuvan käsikirjoittaja ja ohjaaja Antti Heikki Pesosen *Päin seinää* -projekti palkittiin parhaana elokuvaideana ensimmäisenä suomalaisena Nordic Talents -tapahtumassa Tanskassa. 33 000 euron arvoinen palkinto on suunnattu elokuvaidean kehittämiseen pitkäksi elokuvaksi.

Tuotantoyhtiön mukaan *Päin seinää* on tunnelmaltaan Pesosen aiemman *Korsoteoria*-lyhytelokuvan sisarteos.

Vastaanotto
-----------

### Katsojamäärät

Ensi-iltaviikonloppuna elokuvan näki 10 634 katsojaa. Elokuvan katsojaluku oli vuoden 2015 maaliskuussa 53 833.

### Arviot

Ensimmäisen arvion elokuvasta julkaisi Amusa.fi-sivusto, joka kuvaili elokuvaa seuraavasti "– – Kohtaukset ovat alusta alkaen herkullisia. Merkitystä on kylvetty ympäriinsä, ja nerokkaita huomioita tulee vastaan joka puolella. Penkissä ihan kiemurtelee seuraavaa nokkeluutta odotellessa. Elokuvasta huokuu tarkoituksellisuus, ammattimaisuus ja ennen kaikkea aitous!"

### Palkinnot

Elokuvan alkuperäisidea palkittiin pääpalkinnolla ensimmäisenä suomalaisena projektina Nordic Talents -tapahtumassa vuonna 2012. Elokuva sai vuonna 2015 Jussi-palkinnot parhaasta käsikirjoituksesta (Antti Heikki Pesonen) ja naissivuosasta (Mimosa Willamo). Se sai Örebron elokuvajuhlilla tuomariston palkinnon parhaasta käsikirjoituksesta ja sille myönnettiin Valtion laatutuki vuonna 2015.

Lähteet
-------

1. ↑  Peace & Love elokuvafestivaali *peaceandlovefilm.se*.  Arkistoitu 17.11.2015.
2. ↑  Päin seinää *Espoo Cine*. Espoo Cine.  Arkistoitu 24.9.2015. Viitattu 4.9.2015.
3. ↑  Päin seinää Finnkino.  Arkistoitu 24.9.2015. Viitattu 4.9.2015.
4. ↑  Sundqvist, Janne: Suomalainen elokuvaidea palkittiin Pohjoismaiden parhaana *Yle Uutiset*.  10.9.2012. Viitattu 24.11.2014.
5. ↑  Lehtonen, Veli-Pekka: Armi Toivanen esittää huostaanottoa pelkäävää äitiä Vantaalle sijoittuvassa elokuvakomediassa *HS.fi*.  10.2.2014. Viitattu 24.11.2014.
6. ↑  Eila, Rampe ja Likka sekä Päin seinää ylsivät top 5:een  29.12.2014. Suomen elokuvasäätiö.  Arkistoitu 2.4.2015. Viitattu 5.1.2015.
7. ↑  Kotimaisten elokuvien katsojaluvut 2015 *ses.fi*.  9.3.2015. Suomen elokuvasäätiö.  Arkistoitu 16.10.2013. Viitattu 12.3.2015.
8. ↑  Amusa.fi, Päin seinää -elokuva viihdyttää karuudellaan – lue arvio ja katso Armi Toivasen haastattelu! Viitattu 10.12.2014 *amusa.fi*.  Arkistoitu 10.12.2014.
9. ↑  Yle kulttuuriuutiset *yle.fi*.
10. ↑  Taike *taike.fi*.  Arkistoitu 5.4.2015.

Aiheesta muualla
----------------

* Päin seinää -elokuvan traileri
* Päin seinää -elokuvan viralliset Facebook-sivut (suomeksi)
* Helsinki-filmin tietosivu (Arkistoitu – Internet Archive) (suomeksi)
* Elokuvasäätiön tietosivu (suomeksi)
* SF Film Finlandin tietosivu (suomeksi)
* *Päin seinää* Internet Movie Databasessa. (englanniksi)